ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 23ης Ιουλίου 1996

για το διορισμό των τακτικών και αναπληρωματικών μελών της συμβουλευτικής επιτροπής για την εκπαίδευση των φαρμακοποιών

(96/C 239/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την απόφαση 85/434/ΕΟΚ του Συμβουλίου, της 16ης Σεπτεμβρίου 1985, για τη δημιουργία συμβουλευτικής επιτροπής για την εκπαίδευση των φαρμακοποιών (1), και ιδίως τα άρθρα 3 και 4,

την πράξη προσχώρησης του 1994, και ιδίως το άρθρο 165 παράγραφος 1,

Εκτιμώντας:

ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για κάθε ένα από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετούς διάρκειας 7

ότι, με την απόφασή του της 30ής Ιουνίου 1992 (2), το Συμβούλιο διόρισε, για ένδεκα κράτη μέλη, τα τακτικά και αναπληρωματικά μέλη της εν λόγω επιτροπής για το διάστημα έως τις 29 Ιουνίου 1995 7 ότι, με απόφασή του της 9ης Νοεμβρίου 1992 (3), το Συμβούλιο διόρισε τα τακτικά και αναπληρωματικά μέλη της επιτροπής από το Βέλγιο, για το ίδιο διάστημα 7

ότι πρέπει να διοριστούν ή να αντικατασταθούν τα τακτικά και αναπληρωματικά μέλη ή να ανανεωθεί η θητεία τους και να διοριστούν τα τακτικά και αναπληρωματικά μέλη της επιτροπής αυτής από την Αυστρία, τη Φινλανδία και τη Σουηδία 7

ότι, προς το σκοπό αυτό, οι κυβερνήσεις των κρατών μελών υπέβαλαν η καθε μία κατάλογο υποψηφίων,

ΑΠΟΦΑΣΙΖΕΙ:

Άρθρο μόνο

Διορίζονται τακτικά και αναπληρωματικά μέλη της συμβουλευτικής επιτροπής για την εκπαίδευση των φαρμακοποιών, για την περίοδο απο τις 23 Ιουλίου 1996 έως τις 22 Ιουλίου 1999:

Α. >ΘΕΣΗ ΠΗΝΑΚΑ>

Β. >ΘΕΣΗ ΠΗΝΑΚΑ>

Γ. >ΘΕΣΗ ΠΗΝΑΚΑ>

Βρυξέλλες, 23 Ιουλίου 1996.

Για το Συμβούλιο

Ο Πρόεδρος

I. YATES

(1) ΕΕ αριθ. L 253 της 24. 9. 1985, σ. 43.

(2) ΕΕ αριθ. C 208 της 15. 8. 1992, σ. 2.

(3) ΕΕ αριθ. C 300 της 17. 11. 1992, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Οκτωβρίου 1996 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου για τον καθορισμό από 1ης Ιανουαρίου 1994 του πρόσθετου ποσού που πρέπει να αφαιρείται από την εισφορά ή το δασμό που εφαρμόζεται κατά την εισαγωγή στην Κοινότητα ακατέργαστου ελαιόλαδου καταγωγής Μαρόκου (96/620/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,

τη συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου (1), η οποία άρχισε να ισχύει την 1η Νοεμβρίου 1978, και ιδίως το παράρτημα Β αυτής,

την πρόταση της Επιτροπής,

Εκτιμώντας:

ότι πρέπει να εγκριθεί η συμφωνία υπό μορφή ανταλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου για τον καθορισμό του πρόσθετου ποσού που πρέπει να αφαιρείται από την εισφορά ή το δασμό που εφαρμόζεται κατά την εισαγωγή στην Κοινότητα ακατέργαστου ελαιόλαδου, των κωδικών ΣΟ 1509 10 10 1509 10 90 και 1510 00 10, καταγωγής Μαρόκου 7

ότι ο κανονισμός (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στο πλαίσιο της κοινής γεωργικής πολιτικής (2) καταργεί την εφαρμογή ενός διορθωτικού συντελεστή επί των συντελεστών γεωργικής μετατροπής μέχρι τις 31 Ιανουαρίου 1995 7 ότι είναι, λοιπόν, αναγκαίο, λαμβανομένου υπόψη του γενεσιουργού αιτίου της γεωργικής ισοτιμίας μετατροπής που πρέπει να χρησιμοποιείται, να προβλεφθεί ένα ποσό που λήγει στις 31 Ιανουαρίου 1995 και ένα ποσό από την 1η Φεβρουαρίου 1995,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Ευρωπαϊκής Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου του Μαρόκου που καθορίζει, από την 1η Ιανουαρίου 1994, το πρόσθετο ποσό που πρέπει να αφαιρείται από την εισφορά ή το δασμό που εφαρμόζεται κατά την εισαγωγή στην Κοινότητα ακατέργαστου ελαιόλαδου καταγωγής Μαρόκου.

Το κείμενο της συμφωνίας προσαρτάται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 1 Οκτωβρίου 1996.

Για το Συμβούλιο

Ο Πρόεδρος

D. SPRING

(1) ΕΕ αριθ. L 264 της 27. 9. 1978, σ. 2.

(2) ΕΕ αριθ. L 387 της 31. 12. 1992, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 150/95 (ΕΕ αριθ. L 22 της 31. 1. 1995, σ. 1).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Οκτωβρίου 1996 σχετικά με τις δημοσιονομικές επιπτώσεις από την παράταση της εντολής του ειδικού απεσταλμένου στην περιοχή των Μεγάλων Λιμνών της Αφρικής που διορίσθηκε με την κοινή δράση 96/250/ΚΕΠΠΑ (96/589/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο I.11 παράγραφος 2,

την κοινή δράση αριθ. 96/250/ΚΕΠΠΑ, της 25ης Μαρτίου 1996, που ενεκρίθη από το Συμβούλιο βάσει του άρθρο I.3 της συνθήκης για την Ευρωπαϊκή Ένωση σχετικά με τον διορισμό ειδικού απεσταλμένου στην περιοχή των Μεγάλων Λιμνών της Αφρικής (1),

Εκτιμώντας:

ότι στις 15 Ιουλίου 1996, με την απόφαση 96/441/ΚΕΠΠΑ του Συμβουλίου (2), η υλοποίηση της κοινής δράσης 96/250/ΚΕΠΠΑ παρετάθη μέχρι τις 31 Ιουλίου 1997 7

ότι η παράταση αυτή χρειάζεται πρόσθετη οικονομική υποστήριξη, όπως προβλέπεται στο άρθρο 2 της προαναφερόμενης απόφασης,

ΑΠΟΦΑΣΙΖΕΙ:

Άρθρο 1

Πρόσθετο ποσό ύψους 1,3 εκατομμυρίων Ecu θα βαρύνει το γενικό προϋπολογισμό 1996 των Ευρωπαϊκών Κοινοτήτων προκειμένου να καλυφθούν οι δαπάνες που συνδέονται με την αποστολή του ειδικού απεσταλμένου στην περιοχή των Μεγάλων Λιμνών της Αφρικής.

Άρθρο 2

Η παρούσα απόφαση θα αρχίσει να ισχύει από την ημέρα της έγκρισής της και εφαρμόζεται μέχρι τις 31 Ιουλίου 1997.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 1 Οκτωβρίου 1996.

Για το Συμβούλιο

Ο Πρόεδρος

D. SPRING

(1) ΕΕ αριθ. L 87 της 4. 4. 1996, σ. 1.

(2) ΕΕ αριθ. L 185 της 24. 7. 1996, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαρτίου 1996 σχετικά με την υπογραφή και την προσωρινή εφαρμογή της διεθνούς συμφωνίας για την τροπική ξυλεία του 1994 εξ ονόματος της Ευρωπαϊκής Κοινότητας (96/493/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πρόταση της Επιτροπής,

Εκτιμώντας:

ότι από 1ης Απριλίου 1994 και επί ένα μήνα μετά την έναρξη εφαρμογής της είναι δυνατή η υπογραφή της διεθνούς συμφωνίας για την τροπική ξυλεία του 1994, η οποία απετέλεσε αντικείμενο διαπραγματεύσεων με γνώμονα το ψήφισμα 93(IV), τη «Νέα Σύμπραξη για την Ανάπτυξη: Δέσμευση της Καρθαγένης», καθώς και τους συναφείς στόχους, οι οποίοι εκτίθενται στο τελικό έγγραφο «Το Πνεύμα της Καρθαγένης» και εγκρίθηκαν από τη Διάσκεψη των Ηνωμένων Εθνών για το Εμπόριο και την Ανάπτυξη κατά την όγδοη σύνοδό της 7

ότι η συμφωνία δεν ετέθη ακόμα σε ισχύ 7

ότι, δυνάμει του άρθρου 42 παράγραφος 3 της διεθνούς συμφωνίας για την τροπική ξυλεία του 1983, η ισχύς της εν λόγω συμφωνίας έχει παραταθεί μέχρι την προσωρινή ή οριστική θέση σε ισχύ της νέας συμφωνίας 7

ότι οι στόχοι της νέας συμφωνίας εντάσσονται στο πλαίσιο της κοινής εμπορικής πολιτικής 7

ότι τα κράτη μέλη θα συμμετάσχουν οικονομικά στις δράσεις της προαναφερθείσας συμφωνίας 7

ότι όλα τα κράτη μέλη έχουν διακηρύξει την πρόθεσή τους να υπογράψουν και να συμβάλουν στην προσωρινή εφαρμογή της συμφωνίας και ότι επομένως είναι σκόπιμο να υπογράψει η Κοινότητα τη συμφωνία, η οποία έχει υποβληθεί στο Γενικό Γραμματέα του Οργανισμού Ηνωμένων Εθνών, και να γνωστοποιήσει το συντομότερο δυνατό την πρόθεσή της να εφαρμόσει τη νέα συμφωνία προσωρινώς,

ΑΠΟΦΑΣΙΖΕΙ:

Άρθρο 1

1. Η Κοινότητα προβαίνει στην υπογραφή της διεθνούς συμφωνίας για την τροπική ξυλεία του 1994, η οποία έχει υποβληθεί στο Γενικό Γραμματέα του Οργανισμού των Ηνωμένων Εθνών.

Το κείμενο της συμφωνίας επισυνάπτεται στην παρούσα απόφαση.

2. Η Κοινότητα γνωστοποιεί στο Γενικό Γραμματέα του Οργανισμού των Ηνωμένων Εθνών την πρόθεσή της να εφαρμόσει προσωρινώς την ανωτέρω συμφωνία, σύμφωνα με το άρθρο 40 και το άρθρο 41 παράγραφος 2 αυτής.

Άρθρο 2

Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία του άρθρου 1 εξ ονόματος της Κοινότητας και να καταθέσουν τη γνωστοποίηση περί προσωρινής εφαρμογής της εκ μέρους της Κοινότητας, καθώς και την δήλωση που επισυνάπτεται στην παρούσα απόφαση.

Βρυξέλλες, 29 Μαρτίου 1996.

Για το Συμβούλιο

Ο Πρόεδρος

T. TREU

ΠΑΡΑΡΤΗΜΑ

Δήλωση της Ευρωπαϊκής Κοινότητας και των κρατών μελών της

Η Ευρωπαϊκή Κοινότητα και τα κράτη μέλη της ερμηνεύουν τους όρους της διεθνούς συμφωνίας για την τροπική ξυλεία του 1994 ως εξής:

α) εάν δεν επέλθει τροποποίηση στο πεδίο εφαρμογής της συμφωνίας κατ' εφαρμογή των διατάξεων του άρθρου 35, η συμφωνία του 1994 αφορά αποκλειστικά την τροπική ξυλεία και τα τροπικά δάση 7

β) κάθε χρηματική συνεισφορά εκτός από τις συνεισφορές στο διοικητικό προϋπολογισμό που προβλέπονται στο άρθρο 19 της συμφωνίας, έχει χαρακτήρα καθαρά προαιρετικό.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Φεβρουαρίου 1996 περί συνάψεως συμφωνιών, με τη μορφή ανταλλαγής επιστολών, μεταξύ της Ευρωπαϊκής Κοινότητας και, αφενός, του Μπαρμπάντος, του Μπελίζ, της Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Cτte d'lvoire, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρίκιου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1995/96 (96/470/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

Εκτιμώντας:

ότι η εφαρμογή του πρωτοκόλλου αριθ. 8 για τη ζάχαρη ΑΚΕ που είναι προσαρτημένο στην τέταρτη σύμβαση ΑΚΕ-ΕΟΚ (1), και της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο (2), εξασφαλίζεται σύμφωνα με το άρθρο τους 1 παράγραφος 2, στα πλαίσια της διαχειρίσεως της κοινής οργάνωσης της αγοράς ζάχαρης 7

ότι θα πρέπει να εγκριθούν αυτές οι συμφωνίες με τη μορφή ανταλλαγής επιστολών μεταξύ της Κοινότητας και, αφενός, των κρατών που μνημονεύονται στο πρωτόκολλο και, αφετέρου, της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1995/96,

ΑΠΟΦΑΣΙΖΕΙ:

Άρθρο 1

Εγκρίνονται εξ ονόματος της Κοινότητας οι συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας και, αφενός, του Μπαρμπάντος, του Μπελίζ, της Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Cτte d'lvoire, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρίκιου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1995/96.

Το κείμενο αυτών των συμφωνιών προσαρτάται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις συμφωνίες που αναφέρονται στο άρθρο 1 δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 26 Φεβρουαρίου 1996.

Για το Συμβούλιο

Ο Πρόεδρος

W. LUCHETTI

(1) ΕΕ αριθ. L 229 της 17. 8. 1991, σ. 216.

(2) ΕΕ αριθ. L 190 της 22. 7. 1975, σ. 35.
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 17ης Απριλίου 1996 με την οποία χορηγείται απαλλαγή στην Επιτροπή για τη διαχείριση της ΕΚΑΧ για το οικονομικό έτος 1994 (96/378/ΕΚΑΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τα κατωτέρω ποσά τα οποία εμφανίζονται στις δημοσιονομικές καταστάσεις της ΕΚΑΧ στις 31 Δεκεμβρίου 1994 και τη σχετική έκθεση του Ελεγκτικού Συνεδρίου της 29ης Ιουνίου 1995 (1), η οποία βεβαιώνει ότι οι εν λόγω δημοσιονομικές καταστάσεις παρέχουν πιστή εικόνα της δημοσιονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1994, καθώς και τα αποτελέσματα των δραστηριοτήτων της ΕΚΑΧ για το οικονομικό έτος που λήγει την ημερομηνία αυτή,

1. χορηγεί απαλλαγή στην Επιτροπή για τη διαχείριση της ΕΚΑΧ για το οικονομικό έτος 1994 βάσει των κατωτέρω στοιχείων που αφορούν την εκτέλεση του επιχειρησιακού προϋπολογισμού για το οικονομικό έτος 1994 7

2. αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιέχει τις παρατηρήσεις του Κοινοβουλίου, στην Επιτροπή, το Συμβούλιο, το Ελεγκτικό Συνέδριο και τη Συμβουλευτική Επιτροπή της ΕΚΑΧ, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).

Ισολογισμός στις 31 Δεκεμβρίου 1994 (ποσά σε Ecu)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Λογαριασμός κερδών και ζημιών για τη χρήση που λήγει στις 31 Δεκεμβρίου 1994 (ποσά σε Ecu)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Εκτέλεση του επιχειρησιακού προϋπολογισμού ΕΚΑΧ (ποσά σε Ecu)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Ο Γενικός Γραμματέας

Enrico VINCI

Ο Πρόεδρος

Klaus HΔNSCH

(1) ΕΕ αριθ. C 244 της 21. 9. 1995, σσ. 10 και 36.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουνίου 1996 για την έγκριση του προγράμματος για την παρακολούθηση και τον έλεγχο της σαλμονέλας στα πουλερικά το οποίο υπεβλήθη από την Ιρλανδία (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/389/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8 παράγραφος 3,

Εκτιμώντας:

ότι, σύμφωνα με τις διατάξεις του άρθρου 8 παράγραφος 2 της οδηγίας 92/117/ΕΟΚ, η Ιρλανδία υπέβαλε, με τις επιστολές της στις 3 Απριλίου και 24 Μαΐου 1996, ένα πρόγραμμα που αποσκοπεί στην παρακολούθηση και τον έλεγχο της σαλμονέλας στα πουλερικά στην Ιρλανδία 7

ότι το προαναφερόμενο πρόγραμμα πληροί τα κοινοτικά κριτήρια που προβλέπονται σχετικά, και ιδίως αυτά που αναφέρονται στο άρθρο 8 παράγραφος 2 της οδηγίας 92/117/ΕΟΚ και, ως εκ τούτου, πρέπει να εγκριθεί 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα για την παρακολούθηση και τον έλεγχο της σαλμονέλας στα πουλερικά, το οποίο υπεβλήθη από την Ιρλανδία.

Άρθρο 2

Η Ιρλανδία θέτει σε ισχύ στις 30 Ιουνίου 1996 τις νομοθετικές, ρυθμιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Ιρλανδία.

Βρυξέλλες, 17 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 62 της 15. 3. 1993, σ. 38.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Ιουνίου 1996 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των αλιευτικών δυνατοτήτων και της χρηματοδοτικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών όσον αφορά την αλιεία στα ανοικτά των Σεϋχελλών, για την περίοδο από τις 18 Ιανουαρίου 1996 έως τις 17 Ιανουαρίου 1999 (96/383/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών όσον αφορά την αλιεία στα ανοικτά των Σεϋχελλών (1), που υπογράφηκε στις Βρυξέλλες στις 28 Οκτωβρίου 1987,

την πρόταση της Επιτροπής,

Εκτιμώντας:

ότι η Κοινότητα και η Δημοκρατία των Σεϋχελλών προέβησαν σε διαπραγματεύσεις για να καθορίσουν τις τροποποιήσεις που πρέπει να γίνουν στην εν λόγω συμφωνία στο τέλος της περιόδου εφαρμογής του ισχύοντος πρωτοκόλλου, το οποίο προσαρτάται σ' αυτήν 7

ότι, κατόπιν αυτών των διαπραγματεύσεων, μονογράφηκε στις 18 Ιανουαρίου 1996, ένα νέο πρωτόκολλο, βάσει του οποίου οι αλιείς της Κοινότητας απολαύουν αλιευτικών δυνατοτήτων στα ύδατα που υπάγονται στην κυριαρχία ή τη δικαιοδοσία της Δημοκρατίας των Σεϋχελλών, για την περίοδο από τις 18 Ιανουαρίου 1996 έως τις 17 Ιανουαρίου 1999 7

ότι, για να αποφευχθεί κάθε διακοπή των αλιευτικών δραστηριοτήτων των σκαφών της Κοινότητας, τα δύο μέρη μονογράψαν συμφωνία υπό μορφή ανταλλαγής επιστολών που προβλέπει την προσωρινή εφαρμογή του εν λόγω πρωτοκόλλου, από την επόμενη ημέρα της ημερομηνίας λήξης του ισχύοντος πρωτοκόλλου 7

ότι ενδείκνυται να εγκριθεί η συμφωνία υπό μορφή ανταλλαγής επιστολών, με την επιφύλαξη οριστικής απόφασης με βάση το άρθρο 43 της συνθήκης,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό, για την περίοδο από τις 18 Ιανουαρίου 1996 έως τις 17 Ιανουαρίου 1999, των αλιευτικών δυνατοτήτων και της χρηματοδοτικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών, για την αλιεία στα ανοικτά των Σεϋχελλών, εγκρίνεται εξ ονόματος της Ευρωπαϊκής Κοινότητας.

Τα κείμενα της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.

Λουξεμβούργο, 10 Ιουνίου 1996.

Για το Συμβούλιο

Ο Πρόεδρος

M. PINTO

(1) ΕΕ αριθ. L 119 της 7. 5. 1987, σ. 26.
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Μαΐου 1996 για έγκριση του προγράμματος για την εξέταση των καταλοίπων που υποβλήθηκε από την Αυστρία (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/347/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 86/469/ΕΟΚ του Συμβουλίου, της 16ης Οκτωβρίου 1986, σχετικά με την εξέταση των ζώων και του νωπού κρέατος για την παρουσία καταλοίπων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4,

Εκτιμώντας:

ότι, με το έγγραφο της 18ης Δεκεμβρίου 1995, η Αυστρία έστειλε στην Επιτροπή πρόγραμμα όπου αναφέρονται τα εθνικά μέτρα που έχουν ληφθεί για την εξέταση των καταλοίπων στις ουσίες που αναφέρονται στο παράρτημα Ι της οδηγίας 86/469/ΕΟΚ 7

ότι η εξέταση του προγράμματος αυτού απέδειξε ότι το εν λόγω πρόγραμμα είναι σύμφωνο με τις διατάξεις της οδηγίας 86/469/ΕΟΚ, και ιδίως το άρθρο 4 παράγραφος 1 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα για την εξέταση των καταλοίπων στις ουσίες που αναφέρονται στο παράρτημα Ι της οδηγίας 86/469/ΕΟΚ που υποβλήθηκε από την Αυστρία.

Άρθρο 2

Η Αυστρία θεσπίζει τις αναγκαίες νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στη Δημοκρατία της Αυστρίας.

Βρυξέλλες, 24 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 275 της 26. 9. 1986, σ. 36.
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Απριλίου 1996 για την προσαρμογή των διορθωτικών συντελεστών που εφαρμόζονται από την 1η Οκτωβρίου 1994 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης (96/328/Ευρατόμ, ΕΚΑΧ, ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΚ, Ευρατόμ, ΕΚΑΧ) αριθ. 2963/95 (2), και ιδίως το άρθρο 13 δεύτερο εδάφιο του παραρτήματος X,

Εκτιμώντας:

ότι με τον κανονισμό (Ευρατόμ, ΕΚΑΧ, ΕΚ) αριθ. 577/96 του Συμβουλίου (3) καθορίστηκαν κατ' εφαρμογή του άρθρου 13, πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1994 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε χώρες εκτός της Ευρωπαϊκής Ένωσης,

ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13, δεύτερο εδάφιο του παραρτήματος X του κανονισμού υπηρεσιακής κατάστασης 7

ότι πρέπει να προσαρμοστούν από 1ης Οκτωβρίου 1994 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Ευρωπαϊκή Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη ισοτιμία, αποδεικνύεται για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Οκτωβρίου 1994 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε χώρες εκτός της Ευρωπαϊκής Ένωσης και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι ισοτιμίες για τον υπολογισμό αυτών των αποδοχών είναι αυτές που χρησιμοποιούνται για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας θέσης σε εφαρμογή της παρούσας απόφασης, δηλαδή τον Σεπτέμβριο του 1994.

Βρυξέλλες, 23 Απριλίου 1996.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 310 της 22. 12. 1995, σ. 1.

(3) ΕΕ αριθ. L 83 της 2. 4. 1996, σ. 1.

(4) ΕΕ αριθ. L 20 της 26. 1. 1996, σσ. 67 έως 76.

ΠΑΡΑΡΤΗΜΑ

>ΘΕΣΗ ΠΗΝΑΚΑ>